Rustige dorp met baie potensiaal. Ek verstaan dat die behuising voorafvervaardige huise is wat in gastehuise omskep is , maar verwag tog dat die plekke, veral ontspanningsgeriewe moet wees soos ek dit op die internet ondervind.
Ons kon nie ’n uitstappie na die damwal reël nie, omdat die instansie toe was. Dit was ’n groot teleurstelling omdat ons dit as een van die hoogtepunte beskou het.
Die Munisipaliteit kan gerus meer doen om die dorp aantreklik te maak, siende dat daar so 'n groot toeriste-attraksie daar is. Dit het toevallig gereën die dag toe ons deur die buurte gery het en die toestande was uiters pateties! Bloemwater het die watertoevoer na die dorp afgesny omdat rekeninge nie betaal is nie. Watter ironie, terwyl die Gariepdam oorstroom het!
Ai, wat 'n voorreg om daardie massas water te sien, te hoor en te ruik! Dit is altyd 'n belewenis om natuurkragte in aksie te sien.
Baie vriendelike mense en 'n wonderlike rustige dorpie met pragtige uitsigte oor die dam en natuurskoon. Beslis 'n bestemming vir jou vakansielysie.
Asemrowende mooi uitsig oor die dam. Besonder rustig. Eetplekke is redelik beperk, maar met selfsorg, kan 'n langer verblyf baie ontspannend wees!